OpenLLM-France/wikimedia huggingface dataset:
# Africanisme

L'africanisme (o africanística) és una branca de les ciències socials que posa el seu accent en l'estudi del continent africà.
Terme sorgit a la segona meitat del s. XIX en el marc del colonialisme, el qual pretén convertir Àfrica en una àrea d'estudi universitari dotada del prestigi de què gaudia Orient i atorgant-li un reconeixement científic com a objecte de saber.
Tot i que els estudis africanistes van sorgir amb la colonialització d'Àfrica (ajudant a aquesta), en l'actualitat els estudiosos sobre el continent africà solen evidenciar la importància que té aquest continent en la història de la humanitat.

## Africanisme a Catalunya

La Universitat de Barcelona té el Departament d'Antropologia Social i Cultural i història d'Amèrica i Àfrica, que és el que s'ocupa de formar sobre la història d'Àfrica en els graus i postgraus universitaris. El grup d'investigació encapçalat pel Dr. Ferran Iniesta i Vernet, Agrupament per la Recerca i la Docència d'Àfrica, està dirigit als estudis africans.
Altres universitats catalanes en què s'imparteixen estudis sobre Àfrica són la Universitat Autònoma de Barcelona, la Universitat Rovira i Virgili, que ofereix el Màster Universitari en Ciències Socials del Desenvolupament: Cultures i Desenvolupament a l'Àfrica; i la Universitat Pompeu Fabra, que ofereix el Curs de Postgrau en Societats Africanes amb col·laboració amb el Centre d'Estudis Africans de Barcelona.
Una altra entitat important en l'africanisme a Catalunya és el Centre d'Estudis Africans de Barcelona, creat el 1987 i que ha editat les publicacions periòdiques Studia Africana i Nova Àfrica. Aquest centre d'estudis organitza el curs i diploma de postgrau en estudis africans i desenvolupament de la UPF.

### Destacats africanistes catalans

* Ferran Iniesta i Vernet. Professor de la Universitat de Barcelona.
* Lluís Mallart i Guimerà. Exprofessor de la Universitat Rovira i Virgili.
* Alfred Bosch i Pascual. Professor de la Universitat Pompeu Fabra, escriptor i polític.
* Albert Sánchez Piñol. Antropòleg i escriptor.
* Gustau Nerín.
* Jacint Creus i Boixaderas. Professor d'història de la UB.
* Javier Laviña Gómez. Professor d'història de la UB.
* Cristina Larrea Killinger. Professora d'antropologia de la UB.
* Alberto Lopez Bargados. Professor d'antropologia de la UB.
* Albert Roca Álvarez. Professor d'antropologia de la Universitat de Lleida.
* Antoni Castel. Professor de la Universitat Autònoma de Barcelona.

## Referències

* ↑ web del departament d'antropologia de la UB
* ↑ «guia del màster». Arxivat de l'original el 2012-02-03. [Consulta: 6 gener 2012].
* ↑ web del C.E.A.

## Vegeu també

* Africanisme espanyol.
# National Center for Women & Information Technology

El National Center for Women & Information Technology (NCWIT) és una organització sense ànim de lucre estatunidenca que es dedica a potenciar la participació significativa de noies i dones a la programació informàtica. Va ser fundada el 2004 per Lucinda Sanders, que actualment també n'és la directora, Telle Whitney i Robert Schnabel. El centre està ubicat a Boulder, a l'ATLAS Institute de la Universitat de Colorado a Boulder.

## Referències

* ↑ Newmark, Craig. «10 Women in Tech Orgs You Should Know». The Huffington Post, 27-09-2013. [Consulta: 12 novembre 2014].
* ↑ Ericson, Cathie. «Intrepid Woman: Lucinda (Lucy) Sanders: CEO and Co-founder of the National Center for Women & Information Technology (NCWIT)». The Glass Hammer. Evolved People Media LLC, 17-10-2014. [Consulta: 12 novembre 2014].
* ↑ «Champions of Change». The White House. Arxivat de l'original el 24 de febrer 2015. [Consulta: 12 novembre 2014].
* ↑ «National Center for Women and Information Technology (NCWIT)». University of Colorado, Boulder. [Consulta: 29 desembre 2014].
* ↑ «Lucinda Sanders, CEO & Co-Founder, National Center for Women and Information Tech.». WITI Hall of Fame. Women in Technology International, 2007. [Consulta: 13 novembre 2014].
# National Center for Supercomputing Applications

National Center for Supercomputing Applications (NCSA) és una organització dels EUA per a desenvolupar i desplegar infraestructuta de computació adreçada a la recerca, la ciència i l'enginyeria.

## Història

* Larry Amarr va ser el fundador el 1982.
* Un any després es va crear el National Science Foundation.
* El 1993, NCSA crea el primer navegador web anomenat Mosaic.

## Vegeu també

* World Wide Web
* National Science Foundation

## Referències

* ↑ «National Center for Supercomputing Applications» (en anglès). https://www.linkedin.com.+[Consulta: 28 maig 2017].
* ↑ «NATIONAL CENTER FOR SUPERCOMPUTING APPLICATIONS» (en anglès). http://www.ncsa.illinois.edu.+[Consulta: 28 maig 2017].
* ↑ «National Center for Supercomputing Applications | Illinois Innovation Network» (en anglès). http://www.illinoisinnovation.com.+[Consulta: 27 maig 2017].
# Natália Mazotte

Natália Mazotte és una periodista brasilera especialitzada en dades. Actualment, treballa com a bloguera i assistent de MOOC al Centre Knight per a Periodisme a les Amèriques, un projecte de la Universitat de Texas. És membre actiu de l'Open Knowledge Foundation del Brasil i de l'Escola de Datos. Ha estat involucrada en diferents projectes i comunitats relacionades amb l'obertura de dades i la llibertat de la informació.

## Referències

* ↑ «Natalia Mazzote». web. Centre de Cultura Contemporània de Barcelona (CC-BY-SA via OTRS). [Consulta: 10 març 2016].
# Natírbovo

Natírbovo - Натырбово (rus) - és un poble de la República d'Adiguèsia, a Rússia. Es troba a la vora esquerra del riu Labà, a 20 km al sud de Koixekhabl i a 45 km al nord-est de Maikop, la capital de la república.
Pertany al municipi de Kazionno-Kujorski.
# Nestor Carbonell

Nestor Carbonell (Nova York, 1 de desembre de 1967) és un actor estatunidenc amb arrels catalanes i cubanes conegut pel seu paper com a Richard Alpert a la sèrie Lost.
És el segon fill d'en Nestor Carbonell i na Rosa Maria Ramírez de Arellano. Té dos germans, na Rosa Maria i en Jose Manuel. El seu avi fou Nestor Carbonell i Rivero, nascut a l'Habana i descendent de catalans.

## Filmografia

* Actor i guionista de la pel·lícula Attention Shoppers (any 2000).
* Actor a la sèrie televisiva Bates Motel (any 2013)
* Actor a la sèrie televisiva The Morning Show (any 2019)
# Nawabganj

«Nawabganj» té aquests significats:
* Nawabganj (Oudh), talukdari d'Oudh
* Districte de Chapai Nawabganj o Districte de Nawabganj, districte de Bangladesh
* Nawabganj (Chapai Nawabganj), capital del districte
* Nawabganj (Bareilly), ciutat i municipalitat del districte de Bareilly a l'estat d'Uttar Pradesh
* Nawabganj (Baranbanki)
* Nawabganj (Gonda), ciutat i municipi del districte de Gonda a Uttar Pradesh
* Nawabganj (Unao), ciutat i municipi al districte d'Unao a Uttar Pradesh
* Nawabganj (24 Parganas) antic nom de North Barrackpur, ciutat i municipalitat a la subdivisió de Barrackpore o Barrackpur al districte de North 24 Parganas a Bengala Occidental
* Nawabganj (Katihar), població del districte de Katihar a Bihar
# Llista del molibdè

La denominada «llista del molibdè» (lista del molibdeno, en italià) era un llistat de demandes de matèries primeres i material de guerra que Benito Mussolini va enviar a l'Alemanya d'Adolf Hitler com a condició per a l'entrada d'Itàlia a la Segona Guerra Mundial.
El llistat va adoptar aquesta denominació a partir d'un comentari fet per l'ambaixador italià a Berlín, Bernardo Attolico; ja que el tonatge de molibdè sol·licitat superava tota la producció mundial de l'època, la qual cosa deixava clar que la llista no era més que un pretext per evitar l'entrada d'Itàlia a la guerra. La redacció es va dur a terme durant una reunió celebrada al Palazzo Venezia el dissabte 26 d'agost de 1939, entre Mussolini i els caps de l'Estat Major de les forces armades italianes. Va ser enviada a l'ambaixador italià a Berlín aquest mateix dia, qui al seu torn la va lliurar al ministre d'Afers Exteriors alemany, Joachim von Ribbentrop.

## Referències

* ↑ Cerantola, Filippo «Le relazioni italo-sovietiche dal Patto di amicizia alla campagna di Russia (1933-1941)» (en italià). Università di Parma, 2021, pàg. 61.
* ↑ «Ucronie della seconda guerra mondiale». Fmboschetto. [Consulta: 6 agost 2024].
* ↑ Pastoretto, Piero «I giorni cruciali» (PDF). Ars Militaris [Consulta: 6 agost 2024].
* ↑ Bocca, Giorgio. Storia d'Italia nella guerra fascista, 1940-1943 (en italià). Laterza, 1973.
* ↑ «La lista con un’esosa richiesta» (en italià). Chimica una buona scelta. [Consulta: 6 agost 2024].
* ↑ Nolfo, Ennio Di. Storia delle relazioni internazionali. Dal 1918 ai giorni nostri (en italià). Editori Laterza, 2014-11-01. ISBN 978-88-581-1730-9.
* ↑ «Kingdom of Italy (WW2)» (en anglès americà). Tank Encyclopedia, 27-10-2023. [Consulta: 6 agost 2024].
* ↑ Cacciotti, Massimiliano. «Il listone della spesa» (en italià). Roma Report, 26-08-2022. [Consulta: 6 agost 2024].
# Nicolaas Bloembergen

Nicolaas Bloembergen (Dordrecht, 11 de març de 1920 - Tucson, 5 de setembre de 2017) fou un físic i professor universitari estatunidenc d'origen neerlandès, guardonat amb el Premi Nobel de Física l'any 1981.

## Biografia

Va néixer l'11 de març de 1920 a la ciutat neerlandesa de Dordrecht. Estudià física a la Universitat d'Utrecht i de Leiden, on es doctorà el 1948. El 1945 s'exilià als Estats Units, on va esdevenir posteriorment professor de la Universitat Harvard. El 1958 aconseguí la ciutadania estatunidenca.

## Recerca científica

El 1945 amplià els seus estudis a la Universitat Harvard, entrant a formar part de l'equip d'Edward Purcell que un mes abans havia descobert la ressonància magnètica nuclear (RMN). Bloembergen fou designat en aquell moment responsable de desenvolupar la primera màquina de RMN. Durant la seva estada a Harvard com estudiant de postgrau rebé classes dels físics Julian Schwinger i John van Vleck.
El 1981 fou guardonat amb el Premi Nobel de Física juntament amb Arthur Schawlow i Kai Siegbahn pels seus treballs sobre l'espectroscòpia. Bloembergen i Schawlow centraren les seves investigacions sobre la matèria indetectable als làsers.

## Referències

* ↑ «Nicolaas Bloembergen». Gran Enciclopèdia Catalana. Barcelona: Grup Enciclopèdia Catalana.
* ↑ «Nicolaas Bloembergen». Member Directory. National Academy of Sciences. [Consulta: 7 setembre 2017].
* ↑ «Nobelprijswinnaar Nicolaas Bloembergen (97) overleden». Nieuws. Universitat de Leiden. [Consulta: 7 setembre 2017].
* ↑ «The Nobel Prize in Physics 1981». Nobelprize.org. Nobel Media AB 2014. [Consulta: 7 setembre 2017].

## Enllaços externs

* «Nicolaas Bloembergen» (en anglès). The Nobel Prize. The Nobel Foundation.
# Adolfo Fernández

Adolfo Fernández és el nom dels següents personatges:
* Adolfo Fernández (actor) (Sevilla, 1958), actor espanyol, establert, des de nen, a Muskiz (Biscaia)
* Adolfo Fernández Casanova (Pamplona, 1843 - Madrid, 1915), arquitecte navarrès, acadèmic de la Reial Acadèmia de la Història
* Adolfo Fernández Leal (Caborana, 1963), futbolista asturià que ocupava la posició de migcampista
* Adolfo Fernández-Moreda y Fernández Chacón (Logronyo, 1890 - 1936), jurista espanyol
# Adriana Lavat

Adriana Lavat (Chilpancingo, estat de Guerrero, Mèxic) és una actriu mexicana filla de l'actor mexicà Jorge Lavat. Va presentar el 1999 el programa de televisió "A Que no te Atreves". Està divorciada del futbolista Rafael Márquez. És col·laboradora del programa espanyol Channel nº4, de Cuatro.

## Biografia

Filla de l'actor mexicà Jorge Lavat, i neboda de la també actriu Queta Lavat, va presentar en 1999 el programa de televisió A que no te atreves, que no va tenir molt èxit.
Es va casar amb el futbolista Rafael Márquez Álvarez el 27 de desembre de 2003 a l'església de Sant Fernando, al centre històric de la ciutat de Mèxic, sent testimoni d'honor el fill de tots dos, Santiago. Es van divorciar el 25 de octubre de 2007.
Es van divorciar el 25 d'octubre de 2007. Van tenir dos fills, Santiago i Rafaela. Va ser col·laboradora del programa espanyol Channel núm.4, de Cuatro, i va participar en el programa de monòlegs de la Sexta El Club de Flo. Va reaparèixer en televisió donant vida a Laura en la sèrie d'Antena 3, 700 euros, diario secreto d'una call girl. El 2014 torna a les telenovel·les amb Marido en alquiler (Telemundo) y participa en Tierra de reyes.

## Filmografia

* 1992: Mágica juventud (sèrie de televisió)
* 1995: María José (sèrie de televisió)
* 1995: Acapulco, cuerpo y alma (sèrie de televisió): Liliana
* 1996: Las Locuras de mamá (sèrie de televisió): Remedios
* 1997: Pueblo chico, infierno grande (sèrie de televisió): Dora Luz
* 1998: Vivo por Elena (sèrie de televisió): Adriana
* 1999: A que no te atreves (sèrie de televisió): Host
* 1999: Alma rebelde (sèrie de televisió): Juanita
* 2001: Inspiración: Adri
* 2008: 700 euros, Diario secreto de una call girl: Laura (Antena 3)
* 2013: Marido en alquiler: Marcela Cortés (Telemundo)
* 2014-2015: Tierra de reyes: Soledad Flores (Telemundo)
* 2017-2018: El camion de Joe: Federica de Santiri (Poseisa)

## Referències

* ↑ «Rafa Márquez y Adriana Lavat firman su divorcio» (en castellà). Hola!, 15-11-2007. Arxivat de l'original el 2008-12-07. [Consulta: 8 gener 2014].
* ↑ «rafa marquez y adriana lavat se divorcian». Arxivat de l'original el 2017-12-23. [Consulta: 4 gener 2021].
* ↑ «Noticias breves de actualidad» (en castellà). hola.com, 07-12-2008. Arxivat de l'original el 2008-12-07. [Consulta: 4 gener 2021].
# Adriana Lastra Fernández

Adriana Lastra Fernández (Ribadesella, 30 de març de 1979) és una política asturiana.

## Biografia

Nascuda a Ribadesella, va estudiar Antropologia Social, però no va acabar la carrera ni ha exercit cap activitat laboral en aquest àmbit. Es va afiliar a les Joventuts Socialistes de Ribadesella el 1998, i va ser-ne secretària general entre 1999 i 2004, quan passa a ser secretària de Moviments Socials i ONG. Entre 2008 i 2012 va ser secretària de Política Municipal de la FSA-PSOE. En les eleccions autonòmiques de 2007 va ser escollida diputada en la Junta General del Principat d'Astúries per la circumscripció oriental. Va exercir com a portaveu del Grup Socialista en la comissió de Presidència, Justícia i Igualtat. Va ser reelegida en les eleccions autonòmiques de 2011 i en les eleccions anticipades de 2012.
Des del 27 de juliol de 2014 fins a octubre de 2016 va ser secretària de Política Municipal del PSOE.
En les eleccions generals de 2015, va encapçalar la llista al Congrés dels Diputats pel PSOE al Principat d'Astúries, i va ser elegida diputada. En les eleccions generals de 2016, va encapçalar de nou la llista al Congrés dels Diputats pel PSOE al Principat d'Astúries i va ser reelegida diputada.
L'octubre de 2016 Adriana Lastra cessa com a secretària de Política Municipal, juntament amb la resta de seguidors de Pedro Sánchez que encara romanien en la direcció del partit, després del fracàs de la proposta de Sánchez de celebrar un Congrés Extraordinari amb caràcter urgent. Des de la seva sortida de la direcció, es va situar en una postura bel·ligerant i crítica amb la Comissió Gestora nomenada pel Comitè Federal, que dirigia el president asturià Javier Fernández. Va acatar amb matisos la decisió presa pel Comitè Federal, màxim òrgan del PSOE entre Congressos.
Pedro Sánchez, novament secretari general del partit, tria el juny Adriana Lastra com a número dos del PSOE i vicesecretària general. El juliol de 2022 va dimitir del càrrec de vicesecretària general, per motius personals.

## Referències

* ↑ «XI Legislatura (2016-Actualidad) Lastra Fernández, Adriana». Congreso de los Diputados.
* ↑ «Listado de los diputados electos en los comicios de hoy - Lunes, 21 de diciembre de 2015 (01:59)». Arxivat de l'original el 2016-01-18. [Consulta: 21 desembre 2015].
* ↑ Ascaso, David «‘Vividores' de la política». AsturiasDiario, 01-12-2014 [Consulta: 8 gener 2020]. «Còpia arxivada». Arxivat de l'original el 2016-10-03. [Consulta: 17 juny 2017].
* ↑ «Elecciones y elegidos""». El Fielato y El Nora, 29-09-2015 [Consulta: 8 gener 2020].
* ↑ «Adriana Lastra pide prudencia y evitar tensiones en las agrupaciones locales». La Nueva España, 29-06-2014 [Consulta: 8 gener 2020].
* ↑ Ángel Sanz, Luis «Adriana Lastra será 'número dos' del PSOE». EL MUNDO, 15-06-2017 [Consulta: 8 gener 2020].

## Enllaços externs

* Perfil d'Adriana Lastra Fernández a la web del PSOE
# Agenès

L'Agenès (en occità Agenés, en francès Agenais) és una comarca de Guiena a Occitània, que té per capçalera la ciutat d'Agen. Està situada a la vall de la Garona.

## Història

Havia estat territori dels gals niciòbroges, la capital dels quals era Aginnum. Els romans la van incloure a l'Aquitània Secunda. Al segle xi s'hi va constituir un comtat, i com la resta del ducat de la Nova Aquitània, del qual formava part, es va donar en possessió als comtes de Poitiers l'any 1038. Cap al 1152 va passar a ser propietat dels Reis d'Anglaterra com a dot de la filla de Ramon VI de Tolosa quan es va casar amb Ricard I d'Anglaterra, i el 1196 als comtes de Tolosa. Durant la croada albigesa del 1212, Simó de Montfort va ocupar l'Agenès i la ciutat d'Agen, que no va abraçar la causa albigesa, va acollir Simó abans que aquest ataqués Pena d'Agenès, cap del comtat.
Del 1259 al 1444 va quedar sotmesa novament al rei d'Anglaterra, i era un punt de fricció entre les corones de França i d'Anglaterra durant la Guerra dels Cent Anys. Finalment, el 1444 es va incorporar definitivament a França, que la va incloure a la governació de Guiena fins que, després de la Revolució Francesa, va formar el departament d'Òlt i Garona.

## Referències

* ↑ The encyclopaedia britannica : a dictionary of arts, sciences, literature and general information, vol. 1. Cambridge: At the Cambritge University Press, 1911, p. 373.
# Ahuillé

Ahuillé és un municipi francès, situat al departament de Mayenne i a la regió del País del Loira.
# Aitor Buñuel Redrado

Aitor Buñuel Redrado (Tafalla, Navarra, 10 de febrer de 1998) és un futbolista professional navarrès que juga com a lateral dret pel Racing de Ferrol

## Carrera de club

Format al planter del CA Osasuna, fou promogut al primer equip el 5 de maig de 2015 per l'entrenador Enrique Martín.
El 16 de maig de 2015, abans fins i tot d'haver jugat amb el CA Osasuna B, Buñuel va debutar com a professional, jugant com a titular en un partit de Segona Divisió contra el Reial Valladolid que acabà en empat 1-1. Va marcar el seu primer gol en la categoria el 19 de desembre, el primer d'una victòria per 3–1 contra el CD Numancia.
El 19 d'agost de 2016 Buñuel va debutar a La Liga, substituint Juan Rafael Fuentes en un empat 1–1 contra el Màlaga CF.

## Referències

* ↑ «CA Osasuna – Programa Official» (en castellà). Web oficial de l'Osasuna. Arxivat de l'original el 13 de maig 2015. [Consulta: 16 maig 2015].
* ↑ «Aitor Buñuel: "Una gran ilusión" publisher=Navarra Sport» (en castellà), 06-05-2015. Arxivat de l'original el 18 de gener 2021. [Consulta: 16 maig 2015].
* ↑ «Aitor Buñuel, con el primer equipo» (en castellà). Navarra Sport, 05-05-2015. Arxivat de l'original el 16 d'abril 2016. [Consulta: 16 maig 2015].
* ↑ «El Valladolid empata en un partido insulso y con poca mordiente» (en castellà). Marca, 16-05-2015. [Consulta: 16 maig 2015].
* ↑ «Osasuna empata 'in extremis' en La Rosaleda» (en castellà). Marca, 19-08-2016. [Consulta: 20 agost 2016].

## Enllaços externs

* Aitor Buñuel Redrado a BDFutbol
* Aitor Buñuel Redrado, Fitxa a Soccerway
# Alconera

Alconera és un municipi de la província de Badajoz, a la comunitat autònoma d'Extremadura.

## Referències

* ↑ EPA.com.es. «Badajoz municipios de más y menos de 5000 habitantes» (en castellà), maig 2020. [Consulta: 21 febrer 2021].
# Ailo

* No s'ha de confondre amb Egilona.
Ailo (segle IX - segle IX) va ser una noble catalana, tia paterna de Guifré el Pilós. Segons el seu testament va rebre d'ell el lloc de Borredà i el llibert Sarraí.

## Referències

* ↑ «Ailo». Gran Enciclopèdia Catalana. Barcelona: Grup Enciclopèdia Catalana.
# Africans a Hong Kong

Els africans de Hong Kong són una petita comunitat de la Diàspora africana a Hong Kong. S'estima que el 2018 hi havia 2.000 africans a Hong Kong. La majoria són cristians i musulmans. Parlen anglès, francès, Igbo, Ioruba i altres llengües africanes.

## Població

Segons l'Associació Africana de Hong Kong el 2018 hi havia uns 2000 africans a Hong Kong. Hi ha un grup d'immigrants de Sud-àfrica i uns 200 són africans d'origen europeu.
La meitat dels africans de Hong Kong viuen a Yuen Long. També hi ha una població significativa d'africans a Chungking Mansions a Nathan Road, a Kowloon, el districte de Tsim Sha Tsui. Molts africans de Hong Kong són comerciants, sobretot de telèfons mòvils, productes electrònics i de botigues d'exportació a Chungking Mansions.

## Comerç internacionals

Molts africans viatgen habitualment a Hong Kong per a fer-hi negocis d'importació-exportació, sobretot d'electrodomèstics. Aquests poden obtenir un benefici econòmic del triple de la seva inversió. Molts africans tenen comerços o fan els seus intercanvis comercials a Chungking Mansions., un bloc comercial situat al cor del districte turístic de la ciutat que va obrir a la dècada de 1960. En aquest centre comercial hi ha botigues que pertanyen a persones de més de 100 nacionalitats i hi ha allotjaments barats.
Tot i la crisi econòmica de principis del segle xxi, el comerç entre la Xina i Àfrica ha patit un gran auge. Segons el Standard Chartered Bank el 2016 hi va haver un intercanvi de 200 bilions de dòlars entre Àfrica i la Xina.
A banda de viatjar a Hong Kong per a comprar-hi productes electrònics i de telefonia mòbil, els africans també hi van per comprar productes tèxtils i calçat, però no n'hi ha estadístiques oficials perquè és un mercat informal. Així, els Chungking Mansions són coneguts com la nova ruta de la seda.

## Narcotràfic

El maig del 2015 la policia de Hong Kong va arrestar més de 40 gambians per tràfic de drogues o treballar al país sense permís de treball. El juliol del mateix any Mark Ford-McNicol, l'assistent del districte de la policia de Hong Kong va declarar als mitjans de comunicació que "s'ha erradicat el tràfic de drogues de Lan Kwai Fong (...) Hem netejat Lang Kwai Fong de delinqüents africans".

## Vegeu també

* Africans de Guangzhou
* Nigerians a la Xina

## Referències

* ↑ «Why is ‘international' Hong Kong still unable to accept black people?» (en anglès), 21-07-2018. [Consulta: 12 novembre 2019].
* ↑ Bodomo, Adams. Africans in China. Cambria Press, p. 37. ISBN 1621968189.
* 1 2 3 4 5 "A one-stop shop in Hong Kong for African traders with China", BBC News, 11 October 2013. Retrieved 17 October 2013.
* ↑ «40 Gambians Detained in Hong Kong Over Drug Trafficking, Work Permit». The Voice, 23-05-2015 [Consulta: 6 setembre 2015]. «Còpia arxivada». Arxivat de l'original el 2015-09-25. [Consulta: 12 novembre 2019].
* ↑ CoconutsHongKong. «Hong Kong vice squad claims drug dealing ‘eradicated' from LKF | Coconuts Hong Kong» (en anglès americà), 13-07-2015. [Consulta: 12 novembre 2019].
# Agent vesicant

Un agent vesicant és un compost químic que causa irritació i dolor greu en la pell, els ulls i la mucosa. Causa greus cremades químiques que causen butllofes plenes de fluid en els cossos dels afectats. Aquest terme sovint es refereix a un dels efectes de les armes químiques com pot ser el gas mostassa. Algunes substàncies naturals com la cantaridina també són agents vesicants. Els vesicants poden tenir també un ús en medicina però poden ser fatals si s'ingereixen fins i tot en petites quantitats.

## Referències

* ↑ «Center for Disease Control». Arxivat de l'original el 2005-01-22. [Consulta: 1r abril 2012].
* 1 2 «Cantharidin and Meloids: a review of classical history, biosynthesis, and function». Arxivat de l'original el 2005-09-03. [Consulta: 1r abril 2012].

## Enllaços externs

* Medterms.com Arxivat 2012-08-09 a Wayback Machine.
* Medical Aspects of Biological and Chemical Warfare, Chapter 7: Vesicants Arxivat 2005-12-20 a Wayback Machine.